“ฟินันเซีย” คัด 10 หุ้น Top Pick กำไรแกร่ง ชู SCB-ORI-GPSC-TU
“ฟินันเซีย”  ประเมินกำไร บจ. ผ่านจุต่ำสุด เน้นลงทุนหุ้น Domestic Play  และแนวโน้มการเติบโตของกำไรในปี 2565 คัด 10 หุ้น Top Pick ได้แก่ CK-CPALL-CRC-GPSC-JWD-TKS-ORI-SCB-TU- VRANDA  
“ฟินันเซีย” คัด 10 หุ้น Top Pick น่าลงทุน ช่วงไตรมาส 4/64- ปี 65 ชู CK-CPALL-CRC-GPSC-JWD-TKS-ORI-SCB-TU- VRANDA  
17 พ.ย. 2564

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ (17 พ.ย.64)กำไรปกติไตรมาส 3 ปี 2564 ของบริษัทจดทะเบียน ลดลง 12.6% เมื่อเทียบกับไตรมาสก่อนหน้าและเพิ่มขึ้น 121.5% เมื่อเทียบกับงวดเดียวกันของปีก่อนต่ำกว่าคาดเล็กน้อย 5.5%โดยถูกกระทบหนักจากการ ล็อกดาวน์ 2 เดือน หลัง โควิดและสอดคล้องกับภาพ GDP ไตรมาส 3 ปี 2564 ที่ชะลอ ลดลง 1.1% เมื่อเทียบกับไตรมาสก่อนหน้าและลดลง 0.3% เมื่อเทียบกับงวดเดียวกันของปีก่อน กลุ่มที่มีกำไรเติบโตแข็งแกร่อย่างชัดเจน ได้แก่ การแพทย์เรือและโลจิสติกส์ อิเล็กทรอนิกส์ ส่วนกลุ่มที่กำไรแย่กว่าคาด ได้แก่ วัสดุก่อสร้าง บันเทิง เกษตรอาหาร
อย่างไรก็ตามประเมินกำไรของบริษัทจดทะเบียนผ่านจุดต่ำสุดและจะฟื้นตัวแข็งแรงในไตรมาส 4 ปี  2564 โดยเฉพาะกลุ่ม Domestic และ Reopening Play โดยเฉพาะค้าปลีก ร้านอาหาร ขนส่งผู้โดยสาร บันเทิง ตามการผ่อนคลายมาตรการ ล็อกดาวน์ หนุนเศรษฐกิจภาพรวมฟื้นตัว โดยเบื้องต้นหากอิงเป้าหมาย GDP ของภาครัฐที่คาดโต 0.7-1% ในปีนี้ GDP จะต้องเติบโตไม่ต่ำกว่า เพิ่ม 9% เมื่อเทียบกับไตรมาสก่อนหน้าอย่างไรก็ตามสำหรับกลุ่มท่องเที่ยวที่ราคาสะท้อนความคาดหวังสูงยังต้องจับตาจำนวนนักท่องเที่ยวเดือน 5 ธ.ค. 2564 – ม.ค. 2565 ซึ่งจะเป็นตัวชี้วัดการฟื้นตัวที่ชัดเจน
ด้านนักวิเคราะห์คาดการฟื้นตัวของ GDP ที่จะทำให้ SET  Index  ไต่ระดับขึ้นได้ต่อเนื่องโดยสถิติในอดีตพบว่ามีความสัมพันธ์เชิงบวกในทุกช่วงเวลาและชัดเจนกว่าปัจจัยเศรษฐกิจอื่นๆทั้ง Fund Flow เงินเฟ้อและอัตราดอกเบี้ย และคาดมีน้ำหนักมากกว่าการลด QE ของ FED และเงินเฟ้อที่สูงซึ่งทำให้ FED ดำเนินนโยบายการเงินที่ทยอยตึงตัวขึ้นซึ่งไม่เป็นปัจจัยหลักที่กดดันหุ้นไทยเพราะกระแสเงินทุนต่างชาติไม่ได้ไหลเข้าหุ้นไทยอยู่แล้วตั้งแต่เริ่มทำ QE เม.ย. 2563
นอกจากนี้คง SET Index ปี 2565 ที่ 1,770 จุด อิง EPS ที่ 96 บาทและ PER 18.5 เท่า โดยระยะกลาง-ยาวยังมองระดับ 1,600+- จุดหรือต่ำกว่าเป็นจังหวะทยอยสะสม นักวิเคราะห์ยังเน้นหุ้น Domestic Play และหันที่มีแนวโน้มการเติบโตของกำไรที่แข็งแกร่งในปี 2565 ไม่ถูก Disrupt และมีความยั่งยืนด้าน ESG โดยยังคง Top Pick ช่วง ไตรมาส 4 ปี 2564-2565 ได้แก่ CK CPALL CRC GPSC JWD TKS ORI SCB TU VRANDA